Болница Кошан

Болница Кошан (фр. Hôpital Cochin) или Болничка група Кошен једна је од многобројних јавних здравствених установа Париза и једна од 50 установа у систему Assistance publique - Hôpitaux de Paris, и болнички центар за медицинску обуку и истраживање Универзитета у Паризу (фр. Unité de formation et de recherche de médecine de l'Université de Paris). Болница је посебно опремљена пријемном службом за хитне случајеве (одраслих) и породилиштем. Назив и заштита Болница је добила име „Кошан”, 1802. године по Жану-Денису Кошану (1726–1783), пароху цркве Saint-Jacques-du-Haut-Pas и оснивачу болнице за сиромашне и раднике. Болница је сврстана у „културно историјски споменик“ Париза од 1931. године. Положај и организационе јединице Болница Кошан се налази на адреси 27. rue du Faubourg-Saint-Jacques у 14. арондисману Париза. Болницу Кошан чине четири организационе јединице које се налазе у објектима у центру Париза: Hôpital Cochin — на адреси 27 rue du faubourg Saint-Jacques (у 14. арондисману) Hôpitaux Cochin — Port-Royal — на адреси 123 boulevard du Port-Royal (у 14. арондисману). Ова болница се бави гинеколошким и акушерским функционалним прегледима, неонатологијом, ендокриним и метаболичким поремећајима, хистологијом, ембриологијом и репродуктивном биологијом, болестима зависности у трудноћи и лечењем хитних стања у гинекологији и акушерству. Hôpitaux Cochin — Hôpital Tarnier — на адреси 89 rue d’Assas (у 6. арондисману) У овој болницие смештена је спортска медицина, центар за лечење болова, дневна болнице и центра за дерматолошке консултације. Hôpitaux Cochin — Centre Cassini — на адреси 8 bis rue Cassini (у 14. арондисману). Историја Болничка група Кошан основана је на локацијама са богатом историјом. Све је почело 1625. године, када је позната опатица Angélique Arnauld основала, на крају Faubourg Saint-Jacques, опатију Port-Royal de Paris и у континуитету опатију Port-Royal des Champs. На овом историјском месту духовности и културе у 17. веку рођен је Јансенистички покрет католичке, у оквиру кога је духовник Антоан Арнолд (1612 – 1694), основао опатије Saint Cyran, Blaise Pascal, Jean Racine, La Rochefoucauld, што је допринели утврђивању светог карактера овог престижног локалитета. Монахиње ће са овог локалитета бити протеране током Револуције, а опатије претворене у затвор. У оквиру овог локалитета у једној од опатија 1795. године основан је први хоспис под називом Hospice des Maternités Године 1780. први камен за изградњу хосписа положио је на Saint-Jacques du Haut Pas на иницијативу оца Кошана (Jean Denys COCHIN-а). Хоспис је био смештен у улици Faubourg Saint-Jacques, и имао је 28 кревета. Своје прве пацијенте (углавном жртве грознице) хоспис је примио 1782. године. Године 1792. самостан Капуцин, смештен на углу улица Faubourg Saint-Jacques и булевара Port-Royal претворен је у „Hôpital des Vénériens“, намењену за лечење сифилиса, праве пошасти унесене у Француску током опсаде Напуља 1494. године. Године 1835. ова болница је добила назив Hôpital du Midi, да би 1893. године поново променила име у Hôpital Ricord, по познатом венереологу 19. века. Philippe Ricord-у (1800-1889). У састав комплекса Кошан ова болница је ушла 1905. године. Клиника Baudelocque изграђена је 1890. године, а 1966. године изграђено је породилиште Port-Royal. Ова две установе су се спојиле у једну 1993. године. Након што су предузети обимни грађевински радови на чишћењу и проширењу новонасталог болничког комплекса. 1910. године срушен је стари хоспис оца Кошана. Под владавином Луја XV, основана је „болничка клиника“, која је потом добила назив болница Терније, у знак сећања на чувеног акушера Stéphane Tarnier-а (1828 – 1897) који је изумео инкубатор и усавршио рад у акушерству, и њеног који је овој болници 1886. године основао велики центар у Паризу за рађање и бригу о мајкама и деци. Године 1904. године, на врху зграде, на углу улице Assas и авеније Observatoire, свечано је постављен барељеф који подсећа на његово дело. Болница Терније је 1946. године транформисана у неонатални центар и опремљена за оно време најбољим техничким средствима. Међутим 1958. године болница је морала да промени своју делатност и од јула 1960. године, у клиници Терније је радило дерматолошко одељење. Болница је у другој половини 20. века ушла у састав болница Кошан као велики дермато-венеролошки центар. Данас у придружен болничкој групи Кошан, један њен део носи име Pavillon Tarnier (у улици d’Assas), у коме је смештена спортска медицина, центар за лечење болова, дневне болнице и центра за дерматолошке консултације. Организација Болница Кошан у свом саставу има: 21 клиничко одељење, 8 специјалистичких служби за консултације, и подршку 24 медицинско-техничка одељења. Болница у просеку обави 43.000 пријема сваке године. У њој 4.000 запослених користећи своја знања и вештине, у просеку обави 43.000 пријема сваке године. Болничка група Кошен своју репутацију дугује комплементарности многих специјалности, укључујући главне специфичности: центар за мајку и дете, остеоартикуларни комплекс, хепато-гастроентеролошки отсек, одељење за АИДС и зависност од дрога. Најсавременије услуге у Кошену подржане су високо ефикасном техничком платформом за: функционална истраживања, оперативне захвате ендоскопију дигиталну радиологију, МРИ, скенер, трансфузију специјализоване лабораторијске тестове. Референце Литература Јean Colson/Marie-Christine Lauroa (Hrsg.): Dictionnaire des monuments de Paris. Editions Hervas, Paris 2003 (1. Auflage 1992), ISBN 2-84334-001-2. Спољашње везе Положај болнице на карти Париза Архивирано на веб-сајту Wayback Machine (26. септембар 2021) (језик: француски)